Diari Oficial de la Generalitat Valenciana


Sumari del DOGV 1409, del 25-10-1990 (1990/819125)

DECRET 170/1990, de 15 d'octubre, del Consell de la Generalitat Valenciana, pel qual determina el calendari laboral d'aplicació en l'àmbit territorial de la Comunitat Valenciana per l'any 1991.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/10/15/170/dof/vci/html**

### Dades del document

Número de DOGV
:   1409

Data del DOGV
:   25-10-1990

Secció del DOGV
:   DISPOSICIONS GENERALS

Número del document
:   1990/819125


Data del document
:   15-10-1990

Organisme emissor
:   Conselleria de Treball i Seguretat Social

Tipus de document
:   Decret

Decret 170/1990, de 15 d'octubre, del Consell de la Generalitat Valenciana, pel qual es determina el calendari laboral d'aplicació en l'àmbit territorial de la Comunitat Valenciana per a l'any 1991.  
L'article 45 del Reial Decret 2001/1983, de 28 de juliol, segons la redacció derivada del Reial Decret 1346/1989, de 3 de novembre, regula, d'acord amb l'article 37 de l?Estatut dels Treballadors, la determinació de les festes d'àmbit nacional que s'inclouran al calendari laboral de cada any, com a dies inhàbils a l?efecte laboral, retribuïts i no recuperables. Amb aqueixa finalitat s'estableix en l'apartat dos, un sistema mitjançant el qual no cal comptar amb festes que supliran les que coincidesquen amb diumenge, perquè el descans corresponent a aquestes es podrà tenir el dilluns immediatament posterior.  
Així mateix, l'apartat tres de l'article 45 de l?esmentat Reial Decret 2001/1983 estableix la previsió per la qual les comunitats autònomes podran optar entre la celebració de la festa de Sant Josep o la de Sant Jaume en llur corresponent territori, i a més podran substituir les festes indicades a l'apartat d) del número u d'aquest article per altres que, per tradició, els siguen pròpies.  
Per raó del que estableix la disposició invocada, s'ha considerat escaient optar per la celebració del dia 19 de març (festa de Sant Josep), i establir el dia 28 de març (Dijous Sant) i l'1 d'abril (Dilluns de Pasqua) com a festius, atesa la gran significació i rellevància que aquestes tenen a la Comunitat Valenciana, i permetre d'aquesta manera tenir dotze festes laborables a l?àmbit de la Comunitat Valenciana, a més de les dues festes laborals de caràcter local, la determinació de les quals s'atendrà al que disposa l'article 46 de l?esmentat Reial Decret 2001/1983.  
D'altra banda el Consell Valencià de Relacions Laborals en sessió del 24 de setembre de 1990, acordà, per unanimitat, fer un informe favorable sobre la proposta del calendari laboral que preveu el present Decret.  
En atenció d'aquest motius, a proposta del Conseller de Treball i Seguretat Social i amb la deliberació prèvia del Consell de la Generalitat Valenciana, en sessió realitzada el dia 15 d'octubre de 1990,  
DECRETE:  
Article únic  
Atès el Reial Decret 2001/1983, de 28 de juliol, durant l'any 1991 i dins l?àmbit territorial de la Comunitat Valenciana, són declarats dies inhàbils a l?efecte laboral, retribuïts i no recuperables, els següents:  
1 gener Cap d'any  
19 març Sant Josep.  
28 març Dijous Sant.  
29 març Divendres Sant.  
1 abril Dilluns de Pasqua.  
1 maig Festa del Treball.  
15 agost Assumpció de la Verge.  
9 octubre Dia de la Comunitat Valenciana.  
12 octubre Festa Nacional d'Espanya.  
1 novembre Tots Sants.  
6 desembre Dia de la Constitució.  
25 desembre Nadal.  
València, 15 d'octubre de 1990.  
El President de la Generalitat Valenciana,   
JOAN LERMA I BLASCO  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI